език на ниво роден език и е пряко достъпен чрез интернет връзката, предоставена на Комисията в съответствие с параграф 3, която работи непрекъснато.
 3.С цел да съдейства на държавите членки при осигуряването на достъп до актуализираните списъци, посочени в параграф 1, Комисията създава уебсайт, на който всяка държава членка предоставя пряка връзка към изискваната информация на уебсайта, предвиден в параграф 1.
 Член 5
 Определяне на код за компютърната база данни и базите данни на органите с делегирани правомощия
 1.Компетентният орган определя код за компютърната база данни и, когато е приложимо, за всяка база данни, създадена в рамките на компютърната база данни от органите с делегирани правомощия, развъдните сдружения и организациите и сдруженията, посочени в член 2, параграф 5, буква б), в които се въвеждат идентификационните данни на еднокопитните животни.
 2.Кодът, предвиден в параграф 1, е съвместим със системата за кодиране на UELN и се състои от код от шест знака за компютърната база данни и всяка база данни, създадена в рамките на компютърната база данни, в това число:
 а)три знака за цифровия код на държавата по ISO 3166;
 б)три буквено-цифрови знака за базата данни.
 Член 6
 Въвеждане на идентификационните данни в компютърната база данни
 1.При първата идентификация на дадено еднокопитно животно компетентният орган или, когато е приложимо, органът с делегирани правомощия, развъдните сдружения и организациите и сдруженията, посочени в член 2, параграф 5, буква б), въвеждат идентификационните данни на еднокопитното животно в компютърната база данни под уникалния код.
 2.Уникалният код, посочен в параграф 1, се състои от:
 а)кода, определен за компютърната база данни или базите данни на органите с делегирани правомощия, развъдните сдружения и организациите и сдруженията, посочени в член 2, параграф 5, буква б), в съответствие с член 5, параграф 2, следван от:
 б)индивидуален идентификационен номер от девет знака, определен за еднокопитното животно.
 3.Уникалният код е референтният номер за всеки достъп и обмен на данни между компютърните бази данни и базите данни на органите с делегирани правомощия, развъдните сдружения и организациите и сдруженията, посочени в член 2, параграф 5, буква б).
 4.Когато органите с делегирани правомощия, развъдните сдружения и организациите и сдруженията, посочени в член 2, параграф 5, буква б), създават бази данни в рамките на компютърната база данни, те гарантират, че най-малко информацията, предвидена в раздел I, част А, точки 1—7 и част В, както и в раздел II, част II от образеца на идентификационен документ за еднокопитни животни, установен в част 1 от приложение II, е отразена в компютърната база данни.
 Член 7
 Оперативни правила на компютърните бази данни за еднокопитни животни и достъп до съдържащите се в тях данни
 1.Държавите членки прилагат подходящи технически и организационни мерки, за да гарантират, че компютърните бази данни продължават да функционират в случай на потенциални смущения, както и сигурността, защитата, целостта и достоверността на информацията, записана в компютърните бази данни.
 2.Държавите членки гарантират, че по тяхно искане оператори на животновъдни обекти по отношение на еднокопитни животни, отглеждани в техните животновъдни обекти, оператори на еднокопитни животни по отношение на техните животни и оператори на кланици по отношение на еднокопитни животни, представени